সোমবার দুপুরে টুঙ্গীপাড়া থানার অফিসার ইনচার্জ (ওসি) এনামুল কবীর সাংবাদিকদের এ তথ্য নিশ্চিত করেন। এনামুল কবীর জানিয়েছেন, মধুখালী গ্রামের মন্টু শেখের সাথে প্রতিবেশী বাবুল শেখের মধ্যে দীর্ঘদিন ধরে বসতবাড়ির জমি নিয়ে বিরোধ চলে আসছিল। রোববার সকালে মন্টু শেখ বিরোধপূর্ণ জমিতে ঘর তুলতে গেলে বাবুল শেখ ও তার লোকজন বাধা দেন। এর জের ধরে দুই পক্ষ সংঘর্ষে জড়িয়ে পড়ে। এ সময় উভয় পক্ষের অন্তত ২২ জন আহত হন।